Temeljem članka 17.stavak 1. Zakona o sustavu civilne zaštite („ Narodne novine“ br.82/15 i 118/18) te članka 32. Statuta Grada Skradina ( „ Službeni vjesnik Šibensko – kninske županije“ br. 10/09, 5/13 i 3/18 ) Gradsko vijeće Grada Skradina na 18. sjednici održanoj 12. prosinca 2019. donosi

 **ANALIZU STANJA**

**SUSTAVA CIVILNE ZAŠTITE**

 **GRADA SKRADINA**

**ZA 2019.GODINU**

 Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih događanja.

Civilna zaštita je od javnog interesa za Republiku Hrvatsku i sigurnost Republike Hrvatske.

Grad Skradin dužan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17.stavak 1. Zakona o sustavu civilne zaštite ( NN br. 82/15, 118/18) definirano je da predstavničko tijelo, na prijedlog izvršnog tijela jedinica lokalne samouprave razmatra i usvaja godišnju analizu stanja i godišnji plan razvoja s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

 Sustav civilne zaštite Grada Skradina organiziran je i provodi se sukladno odredbama Zakona o sustavu civilne zaštite ( NN br.82/15, 118/18), Zakona o zaštiti od požara ( NN br. 92/10), Zakona o vatrogastvu ( NN br. 106/99, 117/01, 36/02, 96/03, 139/04, 174/04, 38/09 i 80/10), Zakona o ublažavanju i uklanjanju posljedica prirodnih nepogoda (NN br. 16/19) i propisima donesenim na temelju navedenih zakona.

Grad Skradin ima usvojene slijedeće važeće akte iz područja sustava civilne zaštite:

* Procjenu ugroženosti stanovništva, materijalnih i kulturnih dobara i okoliša na području Grada Skradina ( usklađenje 1)
* Plan zaštite i spašavanja Grada Skradina
* Plan civilne zaštite Grada Skradina
* Procjenu ugroženosti od požara i tehnološke eksplozije na području Grada Skradina
* Plan zaštite od požara Grada Skradina
* Odluku o osnivanju Stožera civilne zaštite Grada Skradina
* Plan pozivanja Stožera civilne zaštite Grada Skradina
* Odluku o osnivanju postrojbe civilne zaštite Grada Skradina
* Odluku o određivanju pravnih osoba od interesa za sustav civilne zaštite Grada
* Skradina
* Odluku o osnivanju postrojbe opće namjene Grada Skradina

STANJE PO VAŽNIJIM SASTAVNICAMA SUSTAVA CIVILNE ZAŠTITE GRADA SKRADINA

# STOŽER CIVILNE ZAŠTITE

Temeljem članka 24. stavak 1. Zakona o sustavu civilne zaštite („Narodne novine“ br. 82/15, 118/18), članka 6. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite ( “ Narodne novine” br.37/16 ), Gradonačelnik Grada Skradina donio je 28. lipnja 2017. Odluku o osnivanju Stožera civilne zaštite Grada Skradina.

Stožer civilne zaštite je stručno , operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite Grada Skradina ima 9 članova a načelnica mu je zamjenica gradonačelnika Kristina Vlaić Bubalo.

Članovi Stožera civilne zaštite Grada Skradina su završili obvezno osposobljavanje u Državnoj upravi za zaštitu i spašavanje.

**VATROGASTVO**

Na području Grada Skradina ustrojena su 2 dobrovoljna vatrogasna društva ( DVD Skradin i DVD Dubravice) sa 20 operativnih članova u Skradinu i 20 u Dubravicama ( 1 profesionalni vatrogasac u DVD Dubravice), uz 8 vatrogasnih vozila ( tri autocisterne, jedno navalno vozilo, tri šumska vozila, jedan kombi) i jedan vatrogasni brod, a na raspolaganju je i Javna vatrogasna postrojba Šibenik koju Grad Skradin sufinancira iz vlastitih proračunskih sredstava te protupožarne postrojbe i tehnička sredstva (kanaderi i helikopteri) Hrvatske vojske.

DVD Skradin je bez stalno zaposlene osobe, u nedostatku sredstava za funkcioniranje DVD-a odlučili su se da djeluju bez profesionalno zaposlenog vatrogasca.

 Organizacija sustava zaštite od požara za vrijeme ljetne turističke sezone u Šibensko-kninskoj županiji, tako i Gradu Skradinu temelji se na Planu operativne provedbe programa aktivnosti Vlade RH u provedbi posebnih mjera zaštite od požara s tim da se Program svake godine nadograđuje. Operativno djelovanje vatrogasnih postrojbi definirano je županijskim operativnim planovima gašenja i spašavanja, te Planom zaštite od požara Grada Skradina. U motrenju i preventivnim ophodnjama sudjelovali su operativni članovi DVD-a.

 Period ljetne protupožarne sezona 2019. g., , protekao je relativno mirno, bez većih požara otvorenog prostora. Karakteristika pojave požara je njihova učestalost izvan same ljetne sezone ( zimsko-proljetni period) najčešće uslijed nepažnje prilikom spaljivanja drvne mase u poljoprivredi odnosno čišćenja korova.

**POSTROJBA CIVILNE ZAŠTITE**

Veličina postrojbe civilne zaštite kao i njena opremljenost i ustroj definirana je u” Procjeni ugroženosti stanovništva, materijalnih i kulturnih dobara i okoliša za područje Grada Skradina ( usklađenje 1)” koju je Gradsko vijeće Grada Skradina donijelo na 16. sjednici od 08. prosinca 2015.

Utvrđeno je da je potrebno ustrojiti postrojbu CZ - tim opće namjene, veličine 23 obveznika

 ( 1 zapovjednik i 5 ekipa) te imenovati 8 povjerenika CZ i njihove zamjenike.

Gradsko vijeće Grada Skradina na svojoj 18. sjednici održanoj 30. ožujka 2016. donijelo je Odluku o osnivanju postrojbe civilne zaštite Grada Skradina.

Radi se o postrojbi opće namjene, ukupne veličine 23 pripadnika, čija popuna nije provedena zbog nedostatka zainteresiranih osoba koje ispunjavaju kriterije za popunu postrojbe.

Gradsko vijeće Grada Skradina na svojoj 16. sjednici održanoj 08. prosinca 2015. god. donijelo je, u skladu s prijelaznim i završnim odredbama Zakona o civilnoj zaštiti , Procjenu ugroženosti stanovništva, materijalnih i kulturnih dobara i okoliša Grada Skradina

( usklađenje 1), te Plan zaštite i spašavanja Grada Skradina i Plan civilne zaštite Grada Skradina, koji ostaju na snazi do donošenja Procjene rizika od velikih nesreća ( nacrt koje je izrađen I nalazi se na usklađenju) i Plana djelovanja civilne zaštite.

**KOMUNALNO PODUZEĆE RIVINA JARUGA, HEP, ŠUMARIJA, VODOVOD I ODVODNJA, ŽUC, CRVENI KRIŽ , O.Š.SKRADIN, ZDRAVSTVENA AMBULANTA OPĆE MEDICINE I STOMATOLOGIJE I DRUGE ORGANIZACIJE**

Sve nabrojene pravne osobe u okviru redovitih poslova i svojih nadležnosti obavljaju i poslove civilne zaštite.

* Komunalno poduzeće Rivina Jaruga d.o.o. i O.Š.Skradin Odlukom o određivanju pravnih osoba od interesa za sustav civilne zaštite Grada Skradina su proglašene pravnim osobama od interesa za sustav civilne zaštite.

**UDRUGE I KLUBOVI U SUSTAVU CIVILNE ZAŠTITE**

Na području Grada Skradina djeluju planinarsko društvo Sv. Jere čiju aktivnost Grad Skradin potpomaže sredstvima iz Proračuna, a bitan je čimbenik sustava zaštite i spašavanja, budući da su članovi društva sposobni za eventualne pretrage terena u slučaju potrebe u izvanrednim situacijama. Isto tako, djeluje i lovačko društvo “ Skradin” čiji članovi također zbog iznimnog poznavanja terena u slučaju potrebe mogu sudjelovati u pretraživanju.

Grad Skradin je s Hrvatskom gorskom službom spašavanja- stanica Šibenik potpisao ugovor o sufinanciranju rada te službe, u slučaju potrebe za intervencijom na području grada Skradina.

KLASA: 810-01/19-01/3

URBROJ: 2182/03-02-19-1

Skradin, 12. prosinca 2019.

GRADSKO VIJEĆE

GRADA SKRADINA

 PREDSJEDNICA

 Nadija Zorica, v.r.